jkorsvik/nowiki_second_scrape_merged huggingface dataset:
Gremlins

Se også Roald Dahls bok fra 1943, The GremlinsGremlins er en amerikansk skrekkfilmkomedie fra 1984 regissert av Joe Dante. Den kjente regissøren Steven Spielberg var eksekutiv produsent for filmen. De ledende rollene spilles av Hoyt Axton, Zach Galligan og Phoebe Cates.
Gremlins ble meget populær og innbrakte over $148 millioner på amerikanske kinoer alene. Den ble den fjerde mest innbringende filmen i USA i 1984.Den ble i 1990 etterfulgt av en mindre vellykked oppfølger.


== Handling ==
Billy får et merkelig kjæledyr av sin far som han har kjøpt i Chinatown. Han får samtidig streng beskjed om å følge tre regler angående dyret: Han må ikke eksponere det for sterkt lys, mate det etter midnatt eller eksponere det for vann. Bryter han disse reglene så begynner det å masseformere seg til uhyggelig ondskapsfulle beist. Når Billy likevel bryter de uttrykkelige reglene, får dette store konsekvenser for både ham selv og lokalsamfunnet.


== Om filmen ==
AnmelderneGremlins har fått 79% på Rotten Tomatoes (Fresh rating). Den kjente amerikanske filmkritikeren Roger Ebert gav den god omtale og endte opp på tre av fire stjerner, mens Leonard Maltin bare gav den to av fire stjerner.Aftenpostens anmelder gav den forholdsvis god omtale og roste i særdeleshet spesialeffektene.Den norske filmsiden CINERAMA gav den terningkast fem i 2010.
PriserDen vant fem Saturn Awards (blant annet for beste skrekkfilm), en Golden Screen og en Young Artist Award for beste familiefilm.


== Rollebesetning ==
Zach Galligan : Billy Peltzer
Phoebe Cates : Kate Beringer
Hoyt Axton : Randall Peltzer
Frances Lee McCain : Lynn Peltzer
Polly Holliday : Ruby Deagle
Corey Feldman : Pete Fountaine
Keye Luke : Mr Wing
Scott Brady : Sheriff Frank
Harry Carey jr. : Mr. Anderson
Dick Miller : Murray Futterman
Jackie Joseph : Sheila Futterman
Judge Reinhold : Gerald Hopkins
Chuck Jones : Mr. Jones


== Referanser ==


== Eksterne lenker ==
(en) Gremlins på Internet Movie Database 
(no) Gremlins hos Filmfront 
(sv) Gremlins i Svensk Filmdatabas 
(da) Gremlins i Danmark Nationale Filminstitut 
(fr) Gremlins på Allociné 
(nl) Gremlins på MovieMeter 
(en) Gremlins på AllMovie 
(en) Gremlins på Turner Classic Movies 
(en) Gremlins på Rotten Tomatoes 
(en) Gremlins på Metacritic
Bob Shankly

Robert «Bob» Shankly (født 25. februar 1910, død mai 1982) var en skotsk profesjonell fotballspiller og manager, som kom fra landsbyen Glenbuck i Ayrshire, Skottland.  
Shankly var en av fem brødre som alle spilte fotball profesjonelt, inkludert Bill, som skulle gjøre seg berømt som landslagssjef for Skottland og manager for Liverpool. Bob begynte spillerkarrieren med den skotske juniorklubben Auchinleck, før han byttet til den lokale klubben Glenbuck Cherrypickers.
Deretter ble Bob Shankly seniorspiller hos Alloa Athletic, etter at han hadde blitt avvist av Ayr United, selv om han scoret et hat-trick i en testkamp.  Han spilte senere for Falkirk, til tross for at han hadde signert for Falkirk da han var ukjent med at Preston North End (der hans bror Bill da spilte) ønsket å signere ham. Som mange andre arbeiderklassemenn fra Ayrshire på den tiden begynte han i arbeidslivet som gruvearbeider (det gjorde også alle de andre brødrene), og han kombinerte denne jobben med fotball på deltid. Han giftet seg i 1936 og fikk to barn, sønnen John (som ble sivilingeniør, men ble tilbudt en mulighet til å bli profesjonell fotballspiller selv) og datteren Margaret.
Det var som fotballtrener at Bob Shanklys navn ble viden kjent.  Etter at han la opp som fotballspiller, hadde han en periode som førstelagstrener for Stenhousemuir, før han ble manager for Falkirk, Third Lanark, Dundee, Hibernian og Stirling Albion, der han til slutt også ble direktør. Da han var manager for Dundee, ledet han klubben til seriemesterskapet i Skottland i 1961-1962-sesongen, tre poeng foran Rangers FC, og til denne dag den eneste gangen Dundee har vunnet ligatittelen. Den påfølgende sesongen ledet han Dundee til semifinalene i Serievinnercupen, da de ble slått 5-2 sammenlagt av AC Milan. Craig Brown sammenlignet senere Shanklys prestasjoner med Walter Smith, Jock Stein, Alex Ferguson og Jim McLean. Med Shankly som manager maktet Dundee også å spille seg til 1963-1964-finalen i den skotske FA-cupen. Han trakk seg som manager for Dundee i februar 1965, siden han opplevde at det var problematisk å holde det samme nivået med suksess videre.
Bob Shankly tok over for Jock Stein som manager for Hibernian i 1965, og han ledet Hibs til finalen i den skotske ligacupen i april 1969. Etter at Shankly trakk seg som manager for Hibs i 1969, var det Willie MacFarlane som tok over.
Han forble klubbmanager (for Stirling Albion fra 1970) fram til 1973, da han gikk over til styret for Stirling Albion. Han overlevde en alvorlig bilulykke i 1975, der han, Jock Stein og en annen venn ble stygt skadet. Bob døde av et hjerteinfarkt på et møte i det skotske fotballforbundet (SFA) i mai 1982. Han ble 72 år gammel, og hans død inntraff bare ett år etter at hans yngre bror, Bill, døde, som også avled pga. et hjerteinfarkt. En tribuneside på Dens Park er oppkalt etter Bob Shankly.


== Referanser ==


== Eksterne lenker ==
(en) Bob Shankly – Transfermarkt (manager)
Mina Finstad Berg

Mina Finstad Berg (født 1. november 1989) er en norsk filolog og sportskommentator i TV 2.


== Bakgrunn og virke ==


=== Politikk ===
Berg vokste opp på Lillehammer, og var fra tidlig i tenårene aktiv både i Oppland SU og Oppland SV. Hun var medlem av internasjonalt utvalg i Oppland SV 2005-11, og startet i forbindelse med det blant annet i januar 2010 en internettaksjon for at Liu Xiaobo skulle få Nobels fredspris. Berg har vært valgt delegat på SVs landsmøter i 2007, 2009 og 2011. På SVs landsmøte i 2011 var hun SUs representant i valgkomiteen. Hun sto ved stortingsvalget i 2009 på sjetteplassen til Oppland SVs liste, og var dermed femte varamedlem til Stortinget for perioden 2009-2013.Berg var fylkesleder for Oppland SU 2007-08, og medlem av SUs landsstyre fra 2007. På SUs landsmøte i 2010 ble hun valgt inn i sentralstyret som medlem av arbeidsutvalget. På landsmøtet i juni 2012 ble hun valgt som generalsekretær i SU.


=== Fotball ===
Berg ble høsten 2018 fotballstudiokommentator i TV 2 Sporten. I 2020 ble hun ansatt som TV 2s nye sportskommentator og tok samt permisjon fra hennes verv i sitt politiske parti.


== Referanser ==


== Eksterne lenker ==
(no) Mina Finstad Berg på Twitter 
(no) Mina Finstad Bers fotballblogg
Mark Strong

Mark Strong (født 5. august 1963 i London) er en britisk skuespiller, kjent for rollen som Frank D'Amico i filmen Kick-Ass.
I filmen Body of Lies fra 2008 spilte han sjefen for ett etterretningsbyrå fra Jordan. Dette var hans første filmsamarbeid med den britiske filmregissøren Ridley Scott. Han spilte antagonist «Godfrey» i Robin Hood [1]
Han spilte karakteren «Lord Blackwood» i filmen Sherlock Holmes fra 2009, mot skuespillere som Robert Downey jr. og Jude Law. I 2011 spilte han en britisk spion i filmen Tinker Tanker Soldier Spy (basert på en bok med samme navn av forfatter John Le Carre)
I 2014 fikk han rollen som MI6-sjef Stewart Menzies i filmen The Imitation Game hvor han spilte mot Benedict Cumberbatch og Keira Knightley. I 2017 hadde han en av hovedrollene i spion-filmen Kingsman: The Golden Circle sammen med Colin Firth og Taron Egerton. Han var med i filmen Stockholm i 2018. Samme år som han var med i filmen The Catcher Was a Spy sammen med blant andre Paul Rudd, og superhelt-filmen Shazam!.


== Referanser ==


== Eksterne lenker ==
(en) Offisielt nettsted 
(en) Mark Strong – kategori av bilder, video eller lyd på Commons 
(en) Mark Strong på Internet Movie Database 
(sv) Mark Strong i Svensk Filmdatabas 
(da) Mark Strong på Filmdatabasen 
(da) Mark Strong på danskfilmogtv.dk 
(da) Mark Strong på Scope 
(fr) Mark Strong på Allociné 
(en) Mark Strong på AllMovie 
(en) Mark Strong hos Rotten Tomatoes 
(en) Mark Strong hos The Movie Database 
(en) Mark Strong hos Internet Broadway Database
Vingrom skole

Vingrom skole er en barneskole i Vingrom i Lillehammer kommune med i overkant av 100 elever.


== Eksterne lenker ==
Vingrom skole
Bořek Dočkal

Bořek Dočkal (født 30. september 1988) er en tsjekkisk fotballspiller som spiller for Sparta Praha.Dočkal startet fotballkarrieren i Slavia Praha som tiåring, hvor han spilte på alle nivå opp til senior. Han debuterte i den tsjekkiske eliteserien i 2006/07-sesongen med 6 kamper og 1 scoring. Etter et utlån til SK Kladno i 2007 og deretter til Slovan Liberec i 2008, signerte han vinteren 2008 en permanent avtale med sistnevnte klubb. I 2010 var han utlånt til Konyaspor i Tyrkia. 
I august 2011 ble han klar for Rosenborg. Han debuterte mot Molde FK med en målgivende pasning.


== Sparta Praha ==
Dočkal forlot Rosenborg august 2013 etter misnøye med mangel på spilletid. Per Joar Hansens første år som trener endret han Rosenborgs formasjon 4-4-2 til 4-3-3/4-2-3-1, noe som Dočkal ikke kunne venne seg til. 


== Landslaget ==
Dočkal var kaptein på det tsjekkiske U21-landslaget som ble nummer fire i U21-EM i Danmark sommeren 2011.
Han ble tatt ut i Tsjekkias EM-tropp til EM i Frankrike 2016.


== Referanser ==


== Eksterne lenker ==
(en) Bořek Dočkal – UEFA 
(en) Bořek Dočkal – Major League Soccer 
(en) Bořek Dočkal – Transfermarkt 
(en) Bořek Dočkal – national-football-teams.com 
(en) Bořek Dočkal – WorldFootball.net 
(en) Bořek Dočkal – FootballDatabase.eu 
(en) Bořek Dočkal – Soccerway 
(en) Bořek Dočkal – EU-Football.info 
(en) Bořek Dočkal – FAČR 
(en) Bořek Dočkal – Tyrkias fotballforbund 
(cs) Bořek Dočkal på FAČRs offisielle hjemmeside
Gary Cole

Gary Cole (født 20. september 1956) er en amerikansk skuespiller. 
Cole studerte ved Illinois State University, hvor han tok hovedfag i teater og skuespill sammen med en rekke andre skuespillere som Laurie Metcalf og John Malkovich. Cole er best kjent for sine biroller i en rekke TV-og filmproduksjoner på 1990-og 2000-tallet. Mer langsiktige roller inkluderte hans rolle som Jack "Nighthawk" Killian i TV-serien Midnight Caller. Cole lånte bort stemmen til flere animerte TV-serier som Family Guy og Kim Possible,  samt at han hadde en fast rolle i dramaserien The West Wing som visepresident Bob Russell. Han spilte også rollen som kaptein Matthew Gideon i den kortvarige serien Crusade som var en spin-off av serien Babylon 5. Cole hadde gjesteopptredener i en rekke andre TV-serier som f.eks. Law & Order: Special Victims Unit og Arrested Development. 
En av hans mest kjente roller var i 1991 som general Custer i den mye kritikerroste TV-filmen Son of the Morning Star. Cole har også dukket opp i filmer som Talladega Nights og Forever Strong. Cole spilte Katherine Mayfair`S eksmann Wayne i TV-serien Desperate Housewives og han spilte senere den farlige narkobaronen Ted Jones i Pineapple Express sammen med Seth Rogen og James Franco. Cole spilte også i en episode av den tredje sesongen av TV-serien Psych som SWAT-kommandør Cameron Luntz. Cole har en gjesteopptreden i den fjerde sesongen av HBO-serien True Blood, der han spiller Sookie Stakhouse sin bestefar. Cole giftet seg med skuespillerinnen Teddi Siddall, den 8. mars 1992. Deres datter Mary ble diagnostisert med autisme da hun var to år og fire måneder gammel.


== Referanser ==


== Eksterne lenker ==
Offisielt nettsted 
(en) Gary Cole – kategori av bilder, video eller lyd på Commons 
(en) Gary Cole på Internet Movie Database 
(sv) Gary Cole i Svensk Filmdatabas 
(da) Gary Cole på Scope 
(fr) Gary Cole på Allociné 
(en) Gary Cole på AllMovie 
(en) Gary Cole hos Turner Classic Movies 
(en) Gary Cole hos The Movie Database 
(en) Gary Cole hos Behind The Voice Actors
DS «Aalesund»

DS «Aalesund» var et lasteskip bygget av Stavanger Støberi & Dok som byggenummer 17. Skipet ble overlevert til Brødrene Kraasbye i Ålesund i september 1890. Skipet hadde flere eiere før det krigsforliste i 1918


== Historie ==
1890:	September: Levert som «Aalesund» for Brødrene Kraasbye m.fl., Ålesund
1893:	Februar: Solgt til Lauritz A. Devold A/S, Ålesund
1896:	April: Solgt til D/S Aalesunds I/S (Julius Kraasbye A/S), Ålesund
1897:	Mai: Solgt til J. Gjerdesjøen m.fl., Haugesund
1898:	Januar: Overtatt av Gjerdesjø & Bakkevig m.fl., Haugesund
1916:	Januar: Solgt til D/S A/S Aalesund (Johan Amundsen), Haugesund
1918:	23. januar: Torpedert uten varsel av tysk ubåt UC-71  ved St. Catherines fyr, på reise Caen – Barry i ballast. Fartøyet gikk i konvoi. 6 mann omkom.


== Kilder ==
Erling Jensen: Stavanger Støberi & Dok, 2008 ISBN 9788292309568


== Eksterne lenker ==
Stavanger Støberi & Dok Arkivert 8. desember 2010 hos Wayback Machine.
DS «Ener»

DS «Ener» var et lasteskip bygget av Stavanger Støberi & Dok som byggenummer 77. Skipet ble overlevert til Louis Poulsen & Co. i Kristiania i oktober 1918. Skipet fikk et kort liv ettersom det krigsforliste måneden etter du hun 11. november ble minesprengt 26 grader sørvest for Fair Isle på reise Fredrikstad – St. Nazaire med trelast. En hadde falt ut av konvoien Bergen – Lerwick. Besetningen påstod at de hadde sett en torpedobane, men ingen tyske ubåter senket noe som helst på denne siste dagen av første verdenskrig. Under enhver omstendighet ble DS «Ener» det siste norske fartøy som krigsforliste i denne krigen.


== Kilder ==
Erling Jensen: Stavanger Støberi & Dok, 2008 ISBN 9788292309568


== Eksterne lenker ==
Stavanger Støberi & Dok Arkivert 8. desember 2010 hos Wayback Machine.
Børstad

Børstad er en bydel på Hamar østkant, og er et boligstrøk med jordbruksarealet i nord/øst. Børstad grenser til Solvang og Smeby i nord, Ankerløkka i vest, Åkersvika naturreservat i øst og Disen i sør.
Børstad ungdomsskole er en av tre ungdomsskole i Hamar som ligger på Børstad.


== Børstad Gård ==
Østre Disen og Børstad er en matrikkelgård (gnr. 4) i tidligere Vang, nå Hamar kommune. Østre Disen ble i 1850-årene slått sammen med Børstad, og de to gardene fikk da felles gardsnummer i matrikkelen. Også Kluke (bnr. 2) er en gammal gard som er lagt under Børstad. Den samla eiendommen var rundt 1900 en av de største gardene i Vang. Litt seinere begynte imidlertid utparselleringa, slik at tallet på bruksnummer økte fra 9 i 1903 til 82 i 1950.


== Børstad kunstgressbane ==

Børstad kunstgressbane er bygget i 2004. Det ble rehabilitert med nytt dekke i 2014 og nytt lys i 2017. Anlegget driftes av Hamar Idrettslag. Ansvarlig for all utleie er Hamar IL.


== Hamar Idrettspark ==

Idrettsparken er idrettsanlegg bestående av friidrettsbane, naturisbane for bandy og skøyter, i tillegg til en eksisterende kunstgressbane for fotball. Byggestart var høsten 2012. Børstad idrettspark er av kommunestyret vedtatt døpt til Hamar idrettspark. Adressen er Furnesvegen 117. Idrettsparken åpnet offisielt 23. mai 2015.


== Eksterne lenker ==
Gater og veger i Hamar på lokalhistoriewiki.no
BØRSTAD GARD Domkirkeoden.no
Greystoke: Legenden om Tarzan, apenes konge

Greystoke: Legenden om Tarzan, apenes konge (originaltittel: Greystoke: The Legend of Tarzan, Lord of the Apes) er en britisk drama- og eventyrfilm fra 1984 regissert av Hugh Hudson. Hovedrollen som Tarzan spilles av Christopher Lambert, mens andre sentrale roller spilles av Andie MacDowell, Ralph Richardson, Ian Holm og James Fox. Filmen er basert på Edgar Rice Burroughs' eventyrroman Tarzan of the Apes, fra 1912. Filmens handling ligger nært opp til boka.


== Handling ==
Et skip synker på Afrikas kyst. Blant de overlevende er Lord Clayton og hans gravide kone Lady Alice. Alice dør etter å ha født en sønn, og ektemannen blir senere drept av en gorilla. Sønnen blir så bortført av en hunngorilla som selv har mistet sin unge. Gutten vokser opp blant apene i jungelen og blir etterhvert deres leder. Etter flere år blir han oppdaget av en ekspedisjon fra British Museum som blir overbevist om at han den gjenlevende sønnen til Lord Clayton og Lady Alice. Han blir omsider overtalt til å vende tilbake til sivilisasjonen, men overgangen til det britiske samfunnet byr på mange vanskeligheter og han slites mellom de to verdener.


== Om filmen ==
Anmeldelser og priserGreystoke har fått 69 % på Rotten Tomatoes.Den fikk meget bra omtale av Aftenpostens anmelder.Filmen vant en BAFTA-pris for beste make-up. Den ble nominert til tre Oscar (beste mannlige birolle, make-up og manus). Det kan også nevnes at den ble tildelt en pris fra både New York Film Critics Circle Awards og British Film Institute Awards.
PublikumFilmen ble en moderat publikumsuksess og innbrakte over 45 millioner dollar på amerikanske kinoer.
InnspillingNaturscenene ble gjort i Korup nasjonalpark, Kamerun.


== Rollebesetning ==
Christopher Lambert : John Clayton/Tarzan
Ralph Richardson : Earl of Greystoke, Johns bestefar
Ian Holm : Phillippe D'Arnot
Andie MacDowell : Jane Porter
James Fox : Lord Charles Esker
Nigel Davenport : Major Jack Downing
Cheryl Campbell : Lady Alice Clayton
Ian Charleson : Jeffson Brown
Nicholas Farrell : Sir Hugh Belcher
Paul Geoffrey : Lord John 'Jack' Clayton
Richard Griffiths : Captain Billings
Hilton McRae : Willy
David Suchet : Buller
John Wells : Sir Evelyn Blount


== Referanser ==


== Eksterne lenker ==
(en) Greystoke: Legenden om Tarzan, apenes konge på Internet Movie Database 
(no) Greystoke: Legenden om Tarzan, apenes konge hos Filmfront 
(sv) Greystoke: Legenden om Tarzan, apenes konge i Svensk Filmdatabas 
(da) Greystoke: Legenden om Tarzan, apenes konge i Danmark Nationale Filminstitut 
(fr) Greystoke: Legenden om Tarzan, apenes konge på Allociné 
(nl) Greystoke: Legenden om Tarzan, apenes konge på MovieMeter 
(en) Greystoke: Legenden om Tarzan, apenes konge på AllMovie 
(en) Greystoke: Legenden om Tarzan, apenes konge på Turner Classic Movies 
(en) Greystoke: Legenden om Tarzan, apenes konge på Rotten Tomatoes 
(en) Greystoke: Legenden om Tarzan, apenes konge på Box Office Mojo
Trygve Utheim

Trygve Utheim (født 16. september 1884 i Grytten, død 15. juni 1952) var en norsk jurist, embetsmann og politiker. Han var fylkesmann i Møre og Romsdal, sosialminister fra 1933 til 1935 og stortingsrepresentant for Venstre 1945-1952. 
Han representerte Venstre i Møre og Romsdal på Stortinget fra 1945 og døde da han var i sin andre periode på Stortinget. Anders Endreson Skrondal møtte som representant i resten av perioden. 
Utheim ble student i 1903 og cand.jur. i 1907. Han var deretter amtsfullmektig i Nordre Bergenhus amt 1908-1910, fullmektig ved Aker kriminaldommerembete og Ringerike sorenskriveri før han i 1912 var konstituert byfogd og borgermester Drammen 1912-1914. Fra 1912 var han også sekretær i Justisdepartementet 1912-1920.  I 1916 var han konstituert amtmann i Nedenes og i Romsdal. Fra 1920 var han i åtte år byråsjef i Justisdepartementet før han i 1928 ble fylkesmann i Møre og Romsdal, et embede han hadde til han døde. Da han ble utnevnt i 1928, var han landets yngste fylkesmann. Trygve Utheim var sosialminister fra 1933 til 1935. 
Utheim tilbragte krigen i Storbritannia og i hans sted ble NS-mannen Erling Kvadsheim fylkesmann i Møre og Romsdal. Olav Oksvik ble under krigen utnevnt av regjeringen i London som «illegal» og midlertidig fylkesmann. Oksvik oppsøkte Kvadsheim 7. mai 1945 og ba ham gå av. Oksvik fungerte fra 8. mai til Utheim kom tilbake.


== Referanser ==


== Eksterne lenker ==
(en) Trygve Utheim – kategori av bilder, video eller lyd på Commons 
(no) Trygve Utheim hos Stortinget 
(no) Trygve Utheim hos Norsk senter for forskningsdata 
(no) Trygve Utheim på Lokalhistoriewiki
FC Spartak Trnava

FC Spartak Trnava, også kjent som bare Spartak, er en slovakisk fotballklubb basert i byen Trnava vest i Slovakia. Klubben spiller i Fortuna Liga, som er landets øverste divisjon. Spartak Trnava ble grunnlagt 30. mai 1923 og spiller sine hjemmekamper på Štadión Antona Malatinského. Klubben bruker i dag hjemmedrakter med rød overdel, med svarte vertikale striper og svarte shorts, bortedraktene er hvite.


== Historiske navn ==
ŠK Rapid Trnava (1923–39)
TSS Trnava (1939–48)
Sokol NV Trnava (1948–49)
ZTJ Kovosmalt Trnava (1949–53)
Spartak Trnava (1953–67)
Spartak TAZ Trnava (1967–88)
Spartak ZTS Trnava (1988–93)
FC Spartak Trnava (1993–)


== Meritter ==
Tsjekkoslovakisk Liga (1945–93)
vinner (5): 1968, 1969, 1971, 1972, 1973Tsjekkoslovakisk Cup (Československý pohár)
vinner (5): 1951, 1967, 1971, 1975, 1986Slovakisk Liga
vinner (1): 2018Slovakisk Cup (Slovenský pohár)
vinner (7): 1971, 1975, 1986, 1991, 1998, 2019, 2022Slovakisk Super Cup (Slovenský Superpohár)
vinner (1): 1998Europeisk Cup(European Cup)
Semi-Final (1): 1969
Quarter-Final (2): 1973, 1974Mitropa Cup
vinner (1): 1967


== Kjente spillere ==


== Spillerstall ==
Oppdatert 24. april 2022


=== Utlånte spillere ===


== Hovedtrenere ==
Oppdatert 1. mai 2019

 Anton Malatinský (1956–60, 1963 –68, 1971–76.)
 Ladislav Jurkemik (1993-94)
 Karol Pecze (1994-97, 2008-09)
 Dušan Galis (1997-99)
 Anton Jánoš (1999-00)
 Jozef Adamec (2002-03,2005-06)
 Jozef Bubenko (2006)
 Jozef Mazura (2007-08)
 Peter Zelenský (2009)
 Lubomír Nosický (2009)
 Milan Malatinský (2010)
 Dušan Radolský (2010-11)
 Pavel Hoftych (2011- november 2012)
 Peter Zelenský (november 2012 - april 2013)
 Vladimír Ekhardt (april 2013- mai 2013)
 Juraj Jarábek (juni 2013-2015)
 Branislav Mráz (2015)
 Ivan Hucko (2015-16)
 Miroslav Karhan (2016-17)
 Nestor El Maestro (2017-18)
 Radoslav Látal (2018)
 Michal Ščasný (2019-)


== Spartakspillere med flest landskamper ==
Oppdatert 17. oktober 2011
Miroslav Karhan - 107 kamper, 14 mål  Slovakia
Karol Dobiaš - 67 kamper, 5 mål Tsjekkoslovakia
Dušan Tittel - 11 kamper, 0 mål Tsjekkoslovakia, 44 kamper, 7 mål  Slovakia 
Ladislav Kuna - 47 kamper, 9 mål  Tsjekkoslovakia
Miroslav König - 47 kamper  Slovakia
Jozef Adamec - 44 kamper, 14 mål Tsjekkoslovakia
Igor Bališ - 41 kamper, 1 mål  Slovakia
Vladimír Hagara - 25 kamper, 4 mål Tsjekkoslovakia
Dušan Kabát - 24 kamper, 2 mål Tsjekkoslovakia
Imrich Stacho - 23 kamper, 2 mål Tsjekkoslovakia


== Flest mål scoret for Spartak ==
Listen er oppdatert pr. 6. juli 2011.


== Flest obligatoriske kamper for Spartak ==
Listen er oppdatert pr. 27. august 2012


== Tilhengere ==
Spartak Trnava har lenge hatt største mengde tilhengere i Tsjekkoslovakia og også nå i Slovakia. I mange år er Bílí andeli (hvite engler)  den offisielle supporterklubben.


== Referanser ==


== Eksterne lenker ==
(en) Offisielt nettsted 
(en) FC Spartak Trnava – kategori av bilder, video eller lyd på Commons 
– worldfootball.net(engelsk)